钦定古今图书集成/方舆汇编/职方典/第1225卷 > 《始安郡还都与张湘洲登巴陵城楼作》
## 钦定古今图书集成/方舆汇编/职方典/第1225卷 > 《始安郡还都与张湘洲登巴陵城楼作》

宋颜延之

江汉分楚望，衡巫奠南服。三湘沦洞庭，七泽蔼荆牧。
经涂延旧轨，登𬮱访川陆。水国周地险，河山信重复。
却倚云梦林，前瞻赴京国。清芬经岳阳，层晖薄澜澳。
凄矣自远风，伤哉千里目。万古陈往还，百代劳起伏。
存没竟何人，烟介自明淑。请从上世人，归来艺桑竹。